ข้อใดเป็นยาบรรเทาอาการปวดศีรษะไมเกรนแบบฉันพลัน
A. ดิลไทอะเซม
B. ดอมเพอริโดน
C. พาราเซตามอล
D. คลอร์โปรมาซีน
E. เมโทโพลอล
ข้อที่ถูกต้องได้แก่ C.  เนื่องจาก เพราะพาราเซตามอล เป็นยาบรรเทาอาการปวดศีรษะไมเกรนแบบฉันพลัน

ยาต้านไมเกรน แบ่งเป็นประเภทต่างๆ ตามกลุ่มฤทธิ์ยาได้ดังนี้

ก. ยาบรรเทาอาการปวดศีรษะไมเกรนแบบฉันพลัน/เฉียบพลัน (Drugs for acute migraine attack) ได้แก่

1. ยาแก้ปวด/ ยาลดไข้ ทั่วไป (Simple analgesics) ได้แก่ยา พาราเซตามอล (Paracetamol) หรืออะเซตามิโนเฟ่น (Acetaminophen)

2. ยาแก้ปวดและยาต้านอักเสบที่ไม่ใช่สเตียรอยด์ (Non-steroidal anti-inflammatory drugs, NSAIDs) เช่น แอสไพริน (Aspirin),ไอบูโพรเฟ่น (Ibuprofen), นาพร็อกเซน (Naproxen), คีโตโรแลค (Ketorolac), ไดโคฟีแนค (Diclofenac), อินโดเมทาซิน (Indomethacin), เซเลค็อกสิบ (Celecoxib), อีโทริค็อกสิบ (Etoricoxib)

3. ยาแก้ปวดชนิดผสม (Combination analgesics) ได้แก่ ยาสูตรผสมระหว่างพาราเซตามอล แอสไพริน และคาเฟอีน/กาเฟอีน (Paracetamol + Aspirin + Caffeine), ยาสูตรผสมระหว่างพาราเซตามอลและฟีโนบาร์บิทาล (Paracetamol + Phenobarbital)

4. ยาแก้ปวดกลุ่มโอปิออยด์ (Opioids) เช่น ยา มอร์ฟีน (Morphine), ทรามา ดอล (Tramadol), โคดีอีน (Codeine)

5. ยาแก้ปวดศีรษะไมเกรนกลุ่มเออร์กอต อัลคาลอยด์ (Ergot alkaloids) ได้แก่ เออร์กอตามีน (Ergotamine) ซึ่งมักผสมกับยาอื่น เช่น คาเฟอีน (Caffeine), ไดไฮโดรเออร์กอตามีน (Dihydroergotamine)

6. ยาแก้ปวดศีรษะไมเกรนกลุ่มทริปแทน (Triptans) เช่น ยาซูมาทริปแทน (Sumatriptan), นาราทริปแทน (Naratriptan), โซลมิทริปแทน (Zolmitriptan)

ข. ยาป้องกันการเกิดอาการไมเกรน (Drugs used in the prophylaxis of migraine) ได้แก่

1. ยาออกฤทธิ์ปิดกั้นตัวรับเบต้า (Beta blockers) เช่น ยา โพรพาโนลอล(Propranolol), อะทีโนลอล (Atenolol), เมโทโพลอล (Metoprolol), นาโดลอล (Nadolol), ทิโมลอล (Timolol), ไบโซโพรลอล (Bisoprolol)

2. ยาแก้/ยาต้านซึมเศร้ากลุ่มไตรไซคลิก (Tricyclic Antidepressants, TCA) เช่น ยา อะมิทริปไทลีน (Amitriptyline), นอร์ทริปไทลีน (Nortriptyline), อิมิพรามีน (Imipramine)

3. ยาออกฤทธิ์ปิดกั้นช่องแคลเซียม (Calcium channel blockers) เช่น ยา เวอราปามิล (Verapamil), ดิลไทอะเซม (Diltiazem)

4. ยากันชัก (Antiepileptic drugs) เช่น ยา กาบาเพนติน (Gabapentin), วาลโปรเอท (Valproate)/ หรือกรดวาลโปรอิก (Valproic acid), โทพิราเมท (Topiramate)

5. ยาต้านตัวรับซีโรโทนิน (Serotonin antagonist) เช่น เมทิเซอร์ไจด์ (Methysergide), ไซโปรเฮปทาดีน (Cyproheptadine)

6. โบทูไลนุม ทอกซิน ชนิดเอ (Botulinum Toxin type A, BOTOX)

ค. ยารักษาเสริมสำหรับอาการปวดศีรษะไมเกรน(Adjuvant therapy for migraine) ได้แก่ ยาแก้คลื่นไส้ อาเจียน (Antiemetic drugs) เช่น ยา ดอมเพอริโดน (Domperidone), เมโทโคลพาไมด์ (Metoclopramide), โปรคลอเพอราซีน (Prochlorperazine), คลอร์โปรมาซีน (Chlorpromazine)
อายุรศาสตร์ (อายุรศาสตร์) - Internal Medicine,เภสัชวิทยา Pharmacology